b'\n_START_ARTICLE_\nSekolah Menengah Kebangsaan Agama Sik\n_START_SECTION_\nSejarah penubuhan\n_START_PARAGRAPH_\nSMK Agama Sik merupakan satu-satunya sekolah agama milik penuh Kementerian Pendidikan Malaysia (KPM) yang terletak di daerah Sik. Keseluruhan keluasan tanahnya sekitar 18 ekar. Rancangan awal penubuhannya bermula pada 1991. Kerja projek pembinaan bermula pada Mei 1995 dan siap sepenuhnya pada awal tahun 1998._NEWLINE_SMKA Sik mula beroperasi pada 8 Februari 1998 dengan menerima kemasukan pelajar pertama seramai 173 orang pelajar tingkatan 1, iaitu pelajar cemerlang Ujian Penilaian Sekolah Rendah (UPSR) 1997. Mereka ditempatkan di dalam lima buah kelas dengan purata 35 orang pelajar setiap kelas.\n_START_SECTION_\nPencapaian kurikulum\n_START_PARAGRAPH_\nSmk Agama Sik terus mencapai kegemilangannya dalam peperiksaan Penilaian Menengah Rendah (PMR), Sijil Pelajaran Malaysia (SPM) dan Sijil Tinggi Pelajaran Malaysia (STPM). Pada tahun 2008 dan 2009, seramai 20 orang calon PMR mendapat 9A sengan peratus kelulusan masing-masing 91.94% dan 100%. Kejayaan dalam PMR berterusan dengan peningkatan jumlah calon cemerlang keseluruhan A pada tahun 2010 (24 orang, 98.73%), 2011(34 orang, 100%), 2012 (44 orang, 99.25%) dan terakhir pada 2013 dengan 48 orang semua A dan 100% kelulusan. Dengan purata PNGK PMR 2013 (1.24) SMK Agama Sik menjadi antara sekolah terbaik PMR dalam keseluruhan SMKA di Malaysia dan antara sekolah terbaik di Kedah._NEWLINE_Dalam peperiksaan SPM 2012, seramai 25 orang telah mendapat keputusan cemerlang ( 8A, 9A, 10A, 11A). SMK Agama Sik berjaya mencapai peratus kecemerlangan 100% dengan keseluruhan Gred Purata Sekolah (GPS) 2.69. Kejayaan ini telah meletakkan SMKA Sik sebagai sekolah terbaik SPM luar bandar di Negeri Kedah. Pada 2013, 27 orang pelajar mencapai keputusan cemerlang dan pada tahun tersebut SMKA Sik berada pada tangga ke-22 dalam keseluruhan SMKA dan antrara sekolah cemerlang SPM di negeri Kedah._NEWLINE_STPM SMK Agama Sik juga tidak kurang hebatnya apabila pada tahun 2012 dan 2013, SMKA Sik mendapat peratus kelulusan 100% dengan PNGK yang semakin meningkat daripada 2.48 kepada 2.89. Pada tahun 2013, seramai 54 orang calon daripada 60 mendapat 4 Principal. SMKA Sik menjadi antara sekolah cemerlang STPM di negeri Kedah._NEWLINE_Kejayaan dalam peperiksaan awam bertahun-tahun meletakkan SMK Agama Sik sebagai sekolah yang terbaik dalam daerah Baling/Sik.\n_START_SECTION_\nKebitaraan\n_START_PARAGRAPH_\nAkademik: Bahasa Arab_NEWLINE_Kokurikulum: Sukan Memanah\n_START_SECTION_\nSyarat kemasukan\n_START_PARAGRAPH_\nSyarat kemasukan ke SMKA Sik adalah sama seperti syarat kemasukan ke SMKA di seluruh Malaysia iaitu:'